ΚΑΝΟΝΙΣΜΟΣ (ΕΚ) αριθ. 1961/95 ΤΗΣ ΕΠΙΤΡΟΠΗΣ της 9ης Αυγούστου 1995 για την τροποποίηση του κανονισμού (ΕΚ) αριθ. 3175/94 για τις λεπτομέρειες εφαρμογής του ειδικού καθεστώτος εφοδιασμού σε προϊόντα σιτηρών των μικρών νήσων του Αιγαίου πελάγους και για τον καθορισμό του προβλεπομένου ισοζυγίου εφοδιασμού

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα υπέρ των μικρών νήσων του Αιγαίου πελάγους (1), , όπως τροποποιήθηκε τελευταία από τον κανονισμό (ΕΚ) αριθ. 1363/95 της Επιτροπής (2), , και ιδίως το άρθρο 4,

Εκτιμώντας:

ότι οι κοινές λεπτομέρειες εφαρμογής του ειδικού καθεστώτος εφοδιασμού των μικρών νήσων του Αιγαίου πελάγους σε ορισμένα γεωργικά προϊόντα , έχουν καθορισθεί με τον κανονισμό (ΕΟΚ) αριθ. 2958/93 της Επιτροπής (3), , όπως τροποποιήθηκε τελευταία από τον κανονισμό (ΕΚ) αριθ. 1802/95 (4) 7 ότι, για να ληφθούν υπόψη οι ειδικές εμπορικές πρακτικές στον τομέα των σιτηρών, έχουν προβλεφθεί με τον κανονισμό (ΕΚ) αριθ. 3175/94 (5) της Επιτροπής συμπληρωματικές διατάξεις ή παρεκκλίσεις από τις διατάξεις του κανονισμού (ΕΟΚ) αριθ. 2958/93 7 ότι για την επίτευξη του στόχου του καθεστώτος εφοδιασμού που προβλέπεται στον κανονισμό (ΕΟΚ) αριθ. 2019/93 και ιδίως για να μετριασθεί το φυσικό μειονέκτημα των μικρών νήσων του Αιγαίου πελάγους χωρίς να εμποδισθεί η ανάπτυξη της τοπικής παραγωγής, θα πρέπει να καταστεί δυνατό να ενταχθούν στο εν λόγω καθεστώς 12 000 τόνοι κριθής που έχουν παραχθεί στη νήσο Λήμνο, υπό τον όρο ότι η εν λόγω ποσότητα κριθής θα είναι πλεονασματική σε σχέση με τις ειδικές ανάγκες της εν λόγω νήσου 7 ότι θα πρέπει να καθορισθεί το ύψος της κατ' αποκοπή ενίσχυσης που πρόκειται να χορηγηθεί για να εφοδιασθούν οι μικρές νήσοι του Αιγαίου πελάγους με το εν λόγω προϊόν από τη νήσο Λήμνο 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3175/94 τροποποιείται ως ακολούθως:

1. Παρεμβάλλεται το ακόλουθο άρθρο 2α:

«Άρθρο 2α 1. Η κατ' αποκοπή ενίσχυση που καθορίζεται στο άρθρο 1 παράγραφος 1 πρώτη περίπτωση του κανονισμού (ΕΟΚ) αριθ. 2958/93, σε 15 Ecu ανά τόνο, χορηγείται μέχρι ποσότητας 12 000 τόνων ετησίως για να εφοδιασθούν με κριθή που έχει συγκομισθεί στη νήσο Λήμνο οι λοιπές μικρές νήσοι του Αιγαίου πελάγους.

2. Καμμία ενίσχυση δεν χορηγείται για τον εφοδιασμό σε κριθή του κωδικού ΣΟ 1003 στη νήσο Λήμνο.».

2. Το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Αυγούστου 1995.

Για την Επιτροπή Martin BANGEMANN Μέλος της Επιτροπής

ΠΑΡΑΡΤΗΜΑ

«ΠΑΡΑΡΤΗΜΑ Ισοζύγιο εφοδιασμού των μικρών νήσων του Αιγαίου πελάγους σε σιτηρά για το 1995 >ΘΕΣΗ ΠΗΝΑΚΑ>

Η σύνθεση των ομάδων νησιών Α και Β καθορίζεται στα παραρτήματα Ι και ΙΙ του κανονισμού (ΕΟΚ) αριθ. 2958/93.»